കാത്തു കാത്തിരുന്ന പദ്മാവതിയുടെ ട്രെയിലർ ഒടുവിൽ പുറത്തിറങ്ങി . കാത്തിരിപ്പിന് തക്ക ദൃശ്യ വിരുന്നാണ് ട്രെയിലറിലുള്ളത് . മുൻ നിര താരങ്ങൾ അണിനിരക്കുന്ന ബിഗ് ബഡ്ജറ്റ് ചിത്രം സംവിധാനം ചെയ്തത് സഞ്ജയ് ലീല ബൻസാലിയാണ് . ദീപിക പദുക്കോൺ , രൺവീർ സിംഗ് , ഷാഹിദ് കപൂർ തുടങ്ങിയവരാണ് അഭിനേതാക്കൾ . അലാവുദ്ദീൻ ഖിൽജിക്ക് ചിറ്റോർ രാജകുമാരിയായ പദ്മാവതിയോട് തോന്നുന്ന പ്രണയമാണ് ചിത്രത്തിൻറെ ഇതിവൃത്തം . രാംലീല , ബാജിറാവു മസ്താനി തുടങ്ങിയ ചിത്രങ്ങൾക്ക് ശേഷം രൺവീർ സിംഗ് , ദീപിക , സജ്ഞയ് തുടങ്ങിയവർ ഒന്നിക്കുന്നു എന്നതും ചിത്രത്തിന് കൂടുതൽ പ്രതീക്ഷ തരുന്നു . ബോളിവുഡിലെ ഏറ്റവും ചെലവേറിയ ചിത്രങ്ങളിലൊന്ന് എന്നതും ചിത്രത്തിന് വാർത്താ പ്രാധാന്യം നേടികൊടുത്തിരുന്നു . ബാജിറാവു മസ്താനിക്ക് തിരക്കഥ എഴുതിയ പ്രകാശ് കപാഡിയ തന്നെയാണ് പദ്മാവതിക്കും പേന ചലിപ്പിച്ചത് . ട്രെയിലർ എത്തിയെങ്കിലും വരുന്ന ഡിസംബർ ഒന്ന് വരെ പ്രേക്ഷകർ കാത്തിരിക്കേണ്ടി വരും .